ግምገማው የተመራው በአዳማ ከተማ ከንቲባ ሲሆን፣ ከንቲባው ቀደም ብለው ያዘጋጁዋቸው አባላት በምክትሉ ከንቲባ በአቶ አህመድ የሱፍና በድርጅት ጉዳይ ሃላፊው በአቶ ፍቅሩ ጂረኛ ላይ የስድብ ናዳ በማውረድ ገምግመዋቸዋል። ምክትል ከንቲባው ከዚህ ቀደም ወደ አሜሪካ ለመሄድ ወደ ቦሌ ሲያቀኑ፣ በደህንነት ሃይሎች እንዲመለሱ ከተደረጉ በሁዋላ፣ በከንቲባውና በምክትሉ መካከል ያለው አለመግባባት እየሰፋ ሄዶ፣ ጸብ ደረጃ ደርሷል። ከንቲባውና በዙሪያቸው አሰለፉዋቸው ሰዎች ምክትሉን ከእስላም አክራሪነትና ከኦነግ ጋር በመፈረጅ እንዲገመገሙ ሲያደርጉ፣ አቶ ፍቅሩን ደግሞ አንባገነን ናቸው በሚል አስገምግመዋቸዋል። ከንቲባው በስልጣን መባለግ እንዲገመገሙ ሃሳብ ቢቀርብም፣ በፌደራሉ መንግስት እንጅ በአባላት አይገመገሙም ተብለው እንዲታለፉ ተደርጓል።
